Efter pausen gik det galt for den nordjyske trup.

Aalborg håndbold var lørdag på Fyn for at møde GOG. Der var på forhånd lagt op til et svært opgør for nordjyderne mod ligaens nummer to i tabellen. GOG har været godt spillende i denne sæson, og med undtagelse af en enkelt kamp mod Skjern, har holdet vundet samtlige hjemmekampe i denne sæson. Og den statistik holder altså stadig ved efter lørdagens kamp. GOG var foran med et mål efter første halvleg, og holdene gik til pause med stillingen 15-14. I anden halvleg lagde GOG lidt mere afstand til Aalborg Håndbold, og nærmest hele anden halvleg var nordjyderne bagud med et par mål. Resultatet blev 30-26 til GOG. Aalborg Håndbolds næste kamp er på tirsdag mod Nordsjælland Håndbold.